**Výzva na predloženie cenovej ponuky[[1]](#footnote-1)**

**Názov predmetu zákazky:**

**„****Telové kamery\_CP 02/2026“**

1. **Identifikácia obstarávateľa**

Obchodné meno: **Dopravný podnik Bratislava, akciová spoločnosť**

Sídlo: Olejkárska 1, 814 52 Bratislava

Kontaktná osoba: Lucia Cencerová

Telefón: (+ 421) (2) 5950 1260

E-mail: cencerova.lucia@dpb.sk

IČO: 00 492 736

DIČ: 2020298786

IČ DPH: SK2020298786

Zapísaný v Obchodnom registri Mestského súdu Bratislava III, Oddiel: Sa, Vložka č. 607/B.

1. **Zatriedenie obstarávacieho subjektu podľa zákona:**

Obstarávateľ podľa § 9 zákona o verejnom obstarávaní.

1. **Názov zákazky: Telové kamery\_CP 02/2026**

**Označenie zákazky:** CP 02/2026

1. **Druh zákazky:** tovary
2. **Hlavné miesto** **dodania tovaru/poskytnutia služieb/uskutočnenia stavebných prác:**

Dopravný podnik Bratislava, a.s., Olejkárska 1, Bratislava.

1. **Výsledok verejného obstarávania (typ zmluvy, lehota na realizáciu zákazky, platobné podmienky)**:

Typ zmluvy: Rámcovú dohodu o dodaní tovaru

Platnosť rámcovej dohody o dodaní tovaru: 24 mesiacov

Dodanie tovaru: do 45 dní od vystavenia objednávky

1. **Opis predmetu zákazky**

Predmetom zákazky je dodanie 50 ks telových kamier pre revízorov, v offline režime (bez online prenosu a bez cloudu dodávateľa), lokálne ukladanie záznamov + prenos len pri dokovaní do interného systému, súčasťou je softvér na správu záznamov, dokovacie stanice, príslušenstvo a školenie používateľov.

Technické požiadavky zahŕňajú napr.:

• Rozlíšenie min. 1080p

• Široké zorné pole (120–160° horizontálne, 68–90° vertikálne)

• Výdrž batérie min. 12 hodín

• Interná pamäť min. 64 GB

• Odolnosť voči nárazu (pád z 1,5 m)

• Dokovacie stanice min. 5 pozícii prednostne LAN/USB

• Serverová infraštruktúra klienta (definované parametre CPU, RAM, disk atď.)

• Softvér na správu záznamov vrátane logovania, exportov a šifrovania

Dáta pri offline riešení telových kamier a súčastí celkového riešenia musia byť uložené výhradne u DPB (bez externého úložiska), šifrovanie záznamov min. AES-256, ochrana proti neoprávnenému prístupu a manipulácii, audit prístupov a prehratí, podporované automatické mazanie po lehote, dodávateľ nemá prístup k dátam, okrem servisného zásahu na pokyn DPB, poskytne technické podklady pre DPIA (posúdenie vplyvu na OÚ).

Súčasťou dodávky sú: kamery, uchytenie na odev, dokovacie stanice, serverový softvér, školenie používateľov, dokumentácia v slovenskom jazyku, poskytnutie záručného servisu v trvaní min. 24 mesiacov na území SR alebo ČR.

*Predmet zákazky je ďalej bližšie špecifikovaný v prílohe č. 1\_Špecifikácia predmetu zákazky*

1. **Spoločný slovník obstarávania: CPV kód:**

35120000-1: Dozorné a zabezpečovacie systémy a zariadenia

32323500-8: Dohľadový videosystém

1. **Predpokladaná hodnota zákazky: 45 937** € bez DPH
2. **Podmienky účasti:**

**10.1 Osobné postavenie**

Obstarávania sa môže zúčastniť len ten uchádzač, ktorý:

* + 1. je oprávnený dodávať tovar, uskutočňovať stavebné práce alebo poskytovať službu, ktoré zodpovedajú predmetu zákazky. Splnenie tejto podmienky účasti si obstarávateľ overí z verejne dostupných zdrojov (Obchodný register).
    2. nemá uložený zákaz účasti vo verejnom obstarávaní potvrdený konečným rozhodnutím v Slovenskej republike a štáte sídla, miesta podnikania alebo obvyklého pobytu. Splnenie tejto podmienky účasti uchádzač preukazuje prostredníctvom čestného vyhlásenia (znenie tejto podmienky účasti je zapracované aj v prílohe č. 3 tejto výzvy – Čestné vyhlásenie (bod 4).

Uchádzač môže preukázať splnenie týchto podmienok účasti aj zápisom do Zoznamu hospodárskych subjektov.

**10.2 Finančné a ekonomické postavenie**

Nepožaduje sa

* 1. **Technická spôsobilosť alebo odborná spôsobilosť:**

Zoznam poskytnutých služieb za predchádzajúce tri roky pred vyhlásením súťaže s uvedením cien, lehôt dodania a odberateľov.

*Min. úroveň štandardu:*

Zo zoznamu poskytnutých služieb musí vyplynúť, že:

* + 1. zmluvná cena dodaných tovarov rovnakého alebo podobného charakteru spolu za tri predchádzajúce roky pred vyhlásením súťaže bola v celkovej súhrnnej výške za dané obdobie minimálne vo výške 35 000 € bez DPH (za dodanie tovarov rovnakého alebo podobného charakteru ako je predmet zákazky obstarávateľ považuje telové kamery alebo osobné systémy a zariadenia s vytváraním a uchovávaním zvukového a obrazového záznamu),

1. **Kritéria na vyhodnotenie ponúk:** Ponuky sa budú vyhodnocovať na základe najnižšej ponuky – najnižšej celkovej predpokladanej ceny za predmet zákazky v EUR bez DPH.
2. **Lehota na predkladanie ponúk uplynie dňa: 24.02.2026, 07:45 hod.**
3. **Spôsob a miesto na predloženie ponúk:** ponuky sa predkladajú prostredníctvom systému na elektronickú komunikáciu IS Josephine:

[**https://josephine.proebiz.com/sk/tender/74104/summary**](https://josephine.proebiz.com/sk/tender/74104/summary)

1. **Požadovaný obsah ponuky:**

Ponuka predložená uchádzačom musí obsahovať tieto doklady v elektronickej podobe:

* 1. Vyplnenú a osobou oprávnenou konať za uchádzača podpísanú prílohu 2 tejto výzvy - Návrh uchádzača na plnenie kritéria;
  2. Čestné vyhlásenie podľa Prílohy č. 3;
  3. Čestné vyhlásenie dodávateľa – sankčné opatrenia podľa Prílohy č. 4;
  4. Informačný formulár podľa prílohy č. 5;
  5. Ďalšie doklady a dokumenty, ktorými uchádzač preukáže splnenie podmienok účasti – v zmysle bodu 10 tejto výzvy vyššie.
  6. Rámcovú dohodu o dodaní tovaru v editovateľnej verzii – Word (t.j. bez podpisu) doplnenú uchádzačom o chýbajúce údaje za uchádzača (t.j. identifikáciu uchádzača, ceny, kontaktné osoby na strane poskytovateľa a pod.). Vzor je uvedený v prílohe č. 6 tejto výzvy na predloženie ponuky.

Cena musí zahŕňať všetky náklady spojené s požadovaným predmetom zákazky. Do predloženej cenovej ponuky požadujeme zahrnúť všetko, čo je nevyhnutné na úplné a riadne plnenie rámcovej dohody, pričom v cene budú obsiahnuté všetky náklady spojené s plnením predmetu zákazky, vrátane dodania na miesta plnenia v zmysle objednávky a servisu.

Na predloženie rámcovej dohody o dodaní tovaru s prílohami bude vyzvaný úspešný uchádzač v procese poskytovania súčinnosti k uzatvoreniu zmluvy.

1. **Vyhodnotenie ponúk:**

Obstarávateľ vyhodnocuje ponuky na základe kritéria na vyhodnotenie ponúk: najnižšia predpokladaná cena celkom bez DPH za celý predmet zákazky. Obstarávateľ zostaví poradie ponúk uchádzačov na základe predložených návrhov na plnenie kritéria predpokladaná cena celkom bez DPH za celý predmet zákazky, pričom na prvom mieste sa umiestni ponuka s najnižšou predpokladanou cenou celkom bez DPH.

Obstarávateľ bude vyhodnocovať splnenie požiadaviek na predmet zákazky a splnenie podmienok účasti u uchádzača, ktorého ponuka sa predbežne umiestnila na prvom mieste v poradí.

V prípade, že uchádzač predbežne nahradil doklady preukazujúce splnenie podmienok účasti uvedené v bode 10 Výzvy čestným vyhlásením podľa Prílohy č. 3, obstarávateľ môže vyzvať uchádzača na predloženie dokladov preukazujúcich splnenie podmienok účasti predbežne nahradenými čestným vyhlásením v lehote minimálne 2 pracovné dni, ak obstarávateľ neurčí dlhšiu lehotu. Ak uchádzač v stanovenej lehote nepredloží doklady preukazujúce splnenie podmienok účasti predbežne nahradené čestným vyhlásením, bude jeho ponuka vylúčená z vyhodnotenia.

Ak obstarávateľ pri vyhodnotení ponúk identifikuje nezrovnalosti alebo nejasnosti v informáciách alebo dôkazoch, ktoré uchádzač poskytol, písomne požiada o vysvetlenie ponuky a ak je to potrebné aj o predloženie dôkazov. Vysvetlením ponuky nemôže dôjsť k jej zmene. Za zmenu ponuky sa nepovažuje odstránenie zrejmých chýb v písaní a počítaní. Uchádzač predloží vysvetlenie najneskôr do dvoch pracovných dní, ak obstarávateľ neurčí dlhšiu lehotu. Ak uchádzač v stanovenej lehote nepredloží vysvetlenie, bude jeho ponuka vylúčená z vyhodnotenia.

V prípade vylúčenia ponuky z vyhodnocovania, obstarávateľ uchádzačovi oznámi vylúčenie ponuky z vyhodnotenia a určí nové/aktualizované poradie ponúk a pristúpi k vyhodnoteniu ponuky, ktorá sa umiestnila na prvom mieste.

Po vyhodnotení ponuky obstarávateľ písomne oznámi všetkým uchádzačom výsledok vyhodnotenia ponúk vrátane poradia uchádzačov. Úspešnému uchádzačovi alebo uchádzačom oznámia, že jeho ponuku alebo ponuky prijímajú. Neúspešnému uchádzačovi oznámia, že neuspel a dôvody neprijatia jeho ponuky.

Úspešný uchádzač bude vyzvaný na poskytnutie súčinnosti k podpisu zmluvy.

V prípade, ak uchádzač, ktorého ponuka sa po vyhodnotení ponúk umiestnila na prvom mieste neposkytne v stanovenom termíne súčinnosť podľa predchádzajúceho bodu, nenahradí navrhovaného subdodávateľa v stanovenej lehote, prípadne odmietne podpísať zmluvu, obstarávateľ pristúpi k vyhodnoteniu ponuky, ktorá sa umiestnila na druhom mieste s vykonaním úkonov uvedených v predchádzajúcich bodoch.

1. **Jazyk, v ktorom možno predložiť ponuky:** Štátny jazyk, slovenský jazyk (alebo český jazyk)
2. **Zákazka sa týka projektu / programu financovaného z fondov EÚ:** vlastné zdroje obstarávateľa
3. **Lehota viazanosti cenovej ponuky:** 6 mesiacov
4. **Obhliadka miesta:** nie.
5. **Doplňujúce informácie:**

Obstarávateľ si vyhradzuje právo neprijať ani jednu z predložených ponúk a/alebo kedykoľvek zrušiť túto súťaž. Všetky náklady spojené s predložením ponúk znáša uchádzač. Ak úspešný uchádzač neuzavrie zmluvu s obstarávateľom, obstarávateľ môžu rokovať o uzavretí zmluvy s ďalšími uchádzačmi v poradí.

Prílohy:

1. Príloha č. 1: Špecifikácia predmetu zákazky
2. Príloha č. 2: Návrh uchádzača na plnenie kritéria
3. Príloha č. 3: Čestné vyhlásenie uchádzača
4. Príloha č. 4: Čestné vyhlásenie dodávateľa – sankčné opatrenia
5. Príloha č. 5: Informačný formulár
6. Príloha č. 6: Rámcová dohoda o dodaní tovaru

V Bratislave dňa 16.02.2026

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Dopravný podnik Bratislava, akciová spoločnosť**

JUDr. Barbora Notová

vedúca odboru právnych služieb a verejného obstarávania

**Príloha č. 1**

**Špecifikácia predmetu zákazky**

**Prílohu tvorí samostatný dokument s názvom:**

*Príloha č. 1 Špecifikácia predmetu zákazky*

**Príloha č. 2**

**Návrh uchádzača na plnenie kritérií**

**Prílohu tvorí samostatný dokument s názvom:**

*Príloha č. 2 Návrh uchádzača na pnenie kritéria*

**Príloha č. 3**

**Čestné vyhlásenie uchádzača**

**Prílohu tvorí samostatný dokument s názvom:**

*Príloha č. 3 Čestné vyhlásenie uchádzača - súhlas*

**Príloha č 4**

**Čestné vyhlásenie dodávateľa – sankčné opatrenia**

**Prílohu tvorí samostatný dokument s názvom:**

*Príloha č. 4 Čestné vyhlásenie dodávateľa – sankčné opatrenia*

**Príloha č. 5**

**Informačný formulár**

**Prílohu tvorí samostatný dokument s názvom:**

*Príloha č. 5 Informačný formulár*

**Príloha č. 6**

**Rámcová dohoda o dodaní tovaru**

**Prílohu tvorí samostatný dokument s názvom:**

*Príloha č. 6 Rámcová dohoda o dodaní tovaru*

1. Obstarávateľ nie je v zmysle zákona č. 343/2015 Z. z. o verejnom obstarávaní a o zmene a doplnení niektorých zákonov (ďalej len „ZVO“) postupovať podľa ZVO v prípade zákaziek, ktoré nedosahujú limity pre nadlimitnú zákazku. Súťaž podľa tejto Výzvy na predloženie cenovej ponuky preto nepodlieha úprave ZVO. Zadefinovanie zákazky ako obstarávateľ v zmysle prílohy č. 1 k ZVO. [↑](#footnote-ref-1)